Zemgus Girgensons

Zemgus Girgensons (dzimis  Rīgā) ir latviešu hokejists, spēlē uzbrucēja pozīcijā, Latvijas hokeja izlases dalībnieks. Pašlaik (2025) pārstāv Nacionālās hokeja līgas klubu Tampabejas "Lightning".https://sportacentrs.com/hokejs/nhl/zemgus_girgensons/02072024-girgensons_pec_11_sezonam_bufalo_parcelas No 2013. gada līdz 2024. gadam pārstāvēja komandu Bufalo "Sabres",  kas viņu 2012. gada NHL draftā izraudzījās ar kopējo 14. kārtas numuru pirmajā drafta izvēles kārtā. Z. Girgensons bija 2015. gada NHL Visu zvaigžņu spēles dalībnieks un līdzjutēju balsojumā visvairāk balsis saņēmušais hokejists.

 Karjera 
 Juniora gadi 
Hokejista gaitas sācis Latvijā, piecu gadu vecumā, kad sācis trenēties EVHS/Jūrmala komandas sastāvā. Viņa pirmais treneris bija Edmunds Vasiļjevs. 2008. gadā sācis karjeru Amerikā. Sākotnēji spēlējis dažādos vasaras turnīros, pēc tam Empire Junior Hockey League (EmJHL) klubā Green Mountain Glades. 2009.—2010. gada sezonā hokejists spēlēja Eastern Junior Hockey League (EJHL) kluba Green Mountain Glades sastāvā.

2010.—2011. gada sezonā Z. Girgensons sāka spēlēt ASV augstākajā junioru hokeja līgā — ASV hokeja līgā (USHL) —, pārstāvēja Dubjūkas "Fighting Saints" klubu. Bija viens no kluba rezultatīvākajiem spēlētājiem, sezonas 51 spēlē guva 21 vārtus un atdeva 28 rezultatīvas piespēles. Tāpat piedalījās Visu zvaigžņu spēlē, kā arī kļuva par sezonas čempionu (iegūts Klārka kauss).Girgensons un "Fighting Saints" – USHL čempioni, sportacentrs.com 2011. gada KHL draftā viņu Maskavas CSKA izraudzījās ar kopējo 28. kārtas numuru. 2011.—2012. gada sezonā Z. Girgensons bija komandas kapteinis, regulārajā sezonā guva 24 vārtus un 31 reizi atdeva rezultatīvu piespēli (49 spēles; komandas rezultatīvākais spēlētājs), viņš tika iekļauts līgas simboliskajā pirmajā izlasē.

 Drafts un profesionālās karjeras sākums 
Viņam tika paredzēta izvēle 2012. gada NHL drafta pirmajā kārtā. NHL draftā 2012. gada jūnijā Z. Girgensonu ar kopējo 14. kārtas numuru pirmajā kārtā izraudzījās Bufalo "Sabres", kas iepriekš veica maiņas darījumu ar Kalgari "Flames", pretī dodot tiesības uz 21. un 42. kārtas numuru. Viņš kļuva par ar visaugstāko numuru draftēto latviešu hokejistu NHL vēsturē, iepriekš Sandis Ozoliņš 1991. gada NHL draftā tika izraudzīts ar 30. kārtas numuru (otrā kārta). Tāpat Z. Girgensons ir pirmais latvietis, kas ticis izraudzīts drafta pirmajā kārtā. Lai arī sākotnēji spēlētājs bija plānojis 2012.—2013. gada sezonā uzsākt studijas Vērmontas universitātē un pārstāvēt universitātes hokeja komandu "Catamounts" NCAA, 2012. gada jūlijā viņš parakstīja trīs gadu līgumu ar "Sabres".

2012.—2013. gada sezonu Girgensons aizvadīja AHL kluba Ročesteras "Americans" sastāvā, trešajā spēlē arī gūstot pirmo rezultativitātes punktu. Pirmos vārtus viņš guva . 2012.—2013. gada sezonā latvietis tika atzīts par kluba progresējušāko spēlētāju. Kopumā regulārajā sezonā aizvadītajās 60 spēlēs guva 6 vārtus un atdeva 11 rezultatīvas piespēles. Komanda kvalificējās Kaldera kausa izcīņai, no kuras gan izstājās pēc pirmās kārtas.

 Bufalo "Sabres" 
 Girgensons debitēja Bufalo "Sabres" sastāvā, atzīmējoties ar vārtu guvumu 1—2 zaudējumā pret Detroitas "Red Wings". Viņš ir 19. Latvijas hokejists, kas spēlējis NHL. Debijas spēli aizvadot nepilnu divdesmit gadu vecumā, viņš kļuva arī par visu laiku jaunāko Latvijas hokejistu, kas spēlējis NHL. Par spīti komandas ārkārtīgi neveiksmīgajam sniegumam, sezonas gaitā Girgensons ieguva arvien lielāku spēles laiku. Uzbrucēja loma komandā ievērojami pieauga pēc tam, kad atlaistā galvenā trenera Rona Rolstona vietā tika iecelts Teds Nolans, kas tobrīd pildīja arī Latvijas hokeja izlases galvenā trenera pienākumus. Kamēr "Sabres" sezonu noslēdza pēdējā vietā visā līgā, debijas sezonā NHL Girgensons paguva atzīmēties ar 22 (8+14) rezultativitātes punktiem. Pēdējo regulārās sezonas spēli Girgensons aizvadīja ar kapteiņa palīga uzšuvi, pirms spēles sākuma tiekot atzīts arī par "Sabres" gada labāko debitantu.

2014.—2015. gada sezonu Girgensons uzsāka kā viens no rezultatīvākajiem "Sabres" hokejistiem. 2015. gada NHL Visu zvaigžņu spēles balsojumā bija visvairāk balsis saņēmušais hokejists — pārliecinošs balsojuma līderis gan starp uzbrucējiem, gan starp visiem hokejistiem. Visu zvaigžņu spēlē tika izvēlēts Folinjo komandā, kas spēlē zaudēja ar 12—17. Sezonas gaitā Girgensons atzīmējās ar 30 rezultativitātes punktiem. Nākamajās sezonās uzbrucēja rezultativitāte bija krietni zemāka, 2015.—16. gada sezonu noslēdzot ar 18 (7+11) punktiem, bet 2016.—17. sezonu — ar 16 (7+9) rezultativitātes punktiem.
 Tampabejas "Lightning" 
2024. gada 1. jūlijā Girgensons pirmo reizi karjerā kļuva par brīvo aģentu un noslēdza jaunu 3 gadu līgumu ar komandu Tampabejas "Lightning" vidēji gadā saņemot 850 tūkstošus ASV dolāru.
 Latvijas izlase 
2013. gadā debitējis Latvijas nacionālās izlases sastāvā 2013. gada Pasaules čempionātā (piecās spēlēs vieni vārti). 2014. gadā spēlējis olimpisko spēļu turnīrā (piecās spēlēs vieni vārti) un 2014. gada Pasaules čempionātā (sešās spēlēs divi vārti).

Z. Girgensons pārstāvējis dažāda vecuma Latvijas jaunatnes izlases. Spēlējis 2010. gada Pasaules čempionāta augstākajā divīzijā U-18 vecuma grupā (sešās spēlēs guvis vienus vārtus), 2011. gada Pasaules čempionāta 1. divīzijā U-20 vecuma grupā (piecās spēlēs guvis četrus vārtus), kā arī 2012. gada Pasaules čempionātā U-20 vecuma grupā (sešās spēlēs divi vārti), šajā turnīrā viņš bija viens no kapteiņa palīgiem.

 Karjeras statistika 
 Klubu karjera 
     Regulārā sezona   Izslēgšanas spēles Sezona  Klubs  Līga                     2009.—2010. Green Mountain Glades EJHL 42  28  29  57  19 2  0  2  0  2 2010.—2011. Dubjūkas "Fighting Saints" USHL 51  21  28  49  46 11  3  5  8  8 2011.—2012. Dubjūkas "Fighting Saints" USHL 49  24  31  55  69 2  2  2  4  0 2012.—2013. Ročesteras "Americans" AHL 61  6  11  17  28 3  3  0  3  0 2013.—2014. Bufalo "Sabres" NHL 70  8  14  22  14 —  —  —  —  — 2014.—2015. Bufalo "Sabres" NHL 61  15  15  30  25 —  —  —  —  — 2015.—2016. Bufalo "Sabres" NHL 71  7  11  18  20 —  —  —  —  — 2016.—2017. Bufalo "Sabres" NHL 74  7  9  16  16 —  —  —  —  — 2017.—2018. Bufalo "Sabres" NHL 71  7  8  15  26 —  —  —  —  — 2018.—2019. Bufalo "Sabres" NHL 72  5  13  18  17 —  —  —  —  — 2019.—2020. Bufalo "Sabres" NHL 69  12  7  19  10 —  —  —  —  — Kopā NHL 489  61  77  138  130 —  —  —  —  —

 Izlase 
 Gads  Izlase  Turnīrs             2010 Latvija U-18 PČ 9 6 1 1 2 2 2011 Latvija U-20 PČ 1.div. 11 5 4 3 7 8 2012 Latvija U-20 PČ 9 6 2 0 2 6 2013 Latvija PČ 11 5 1 0 1 0 2014 Latvija OS 8 5 1 1 2 2 2014 Latvija PČ 11 6 2 0 2 29 2016 Latvija PČ 13 7 1 0 1 4 2017 Latvija PČ 10 7 1 1 2 02026LatvijaOS Pieaugušo izlasē kopā 30 6 2 8 35 Junioru izlasē kopā 17 7 4 11 16

 Atsauces 

 Ārējās saites 



Kategorija:1994. gadā dzimušie
Kategorija:Rīgā dzimušie
Kategorija:Latvijas hokejisti
Kategorija:Bufalo "Sabres" spēlētāji
Kategorija:Tampabejas "Lightning" spēlētāji
Kategorija:Hokejisti 2014. gada ziemas olimpiskajās spēlēs
Kategorija:NHL drafta pirmās kārtas izvēles
Kategorija:Latvijas sportisti 2026. gada ziemas olimpiskajās spēlēs
Kategorija:Hokejisti 2026. gada ziemas olimpiskajās spēlēs